b'\n_START_ARTICLE_\nVirus opi\xc4\x8dje imunske pomanjkljivosti\n_START_SECTION_\nRaziskave\n_START_PARAGRAPH_\nS pomo\xc4\x8djo oku\xc5\xbeb prvakov z virusi opi\xc4\x8dje imunske pomanjkljivosti (SIV) in himernimi virusi humano-opi\xc4\x8dje imunske pomanjkljivosti potekajo (SHIV) \xc5\xa1tevilne raziskave patogeneze oku\xc5\xbeb z lentivirusi, odzivih imunskega sistema nanje ter u\xc4\x8dinkovitosti kandidatnih cepiv proti oku\xc5\xbebam s HIV. SHIV je umetno ustvarjen virus s kombiniranimi deli genoma virusov HIV in SIV._NEWLINE_Leta 2013 so raziskovalci poro\xc4\x8dali o uspe\xc5\xa1nem presku\xc5\xa1anju cepiva s citomegalovirusnim vektorjem, ki izra\xc5\xbea beljakovine virusa SIV. S tem virusnim cepivom so cepili opice rezus. Pri okoli 50\xc2\xa0% cepljenih opic so dosegli trajno za\xc5\xa1\xc4\x8dito pred oku\xc5\xbebo z visoko patogenim sevom SIVmac239.'